CELEX: C2006/294/42
Language: el
Date: 2006-12-02 00:00:00
Title: Υπόθεση C-372/06: Αίτηση για την έκδοση προδικαστικής αποφάσεως, την οποία υπέβαλε το VAT and Duties Tribunal, London (Ηνωμένο Βασίλειο) στις 11 Σεπτεμβρίου 2006 — Asda Stores Ltd κατά Commissioners of HM Revenue and Customs

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/24
            
         Αίτηση για την έκδοση προδικαστικής αποφάσεως, την οποία υπέβαλε το VAT and Duties Tribunal, London (Ηνωμένο Βασίλειο) στις 11 Σεπτεμβρίου 2006 — Asda Stores Ltd κατά Commissioners of HM Revenue and Customs
   (Υπόθεση C-372/06)
   (2006/C 294/42)
   Γλώσσα διαδικασίας: η αγγλική
   Αιτούν δικαστήριο
   VAT and Duties Tribunal, London
   Διάδικοι στην υπόθεση της κύριας δίκης
   
      Προσφεύγουσα: Asda Stores Ltd.
   
      Καθού: Commissioners of HM Revenue and Customs
   Προδικαστικά ερωτήματα
   
               (1)
            
            
               Είναι οι κανόνες καθορισμού της μη προτιμησιακής καταγωγής του άρθρου 11 του κανονισμού ΕΟΚ 2454/93 (1) της Επιτροπής, της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 (2) του Συμβουλίου περί θεσπίσεως του κοινοτικού τελωνειακού κώδικα (εκτελεστικός κανονισμός) ανίσχυροι για τις έγχρωμες τηλεοράσεις (ΔΕΤ) που παράγονται στην Τουρκία και εμπίπτουν στην κλάση 8528 της συνδυασμένης ονοματολογίας όπως διατυπώνονται στη στήλη 3 του πίνακα της κλάσης αυτής ως ασυμβίβαστοι με τις διατάξεις του άρθρου 24 του κανονισμού ΕΟΚ 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (κοινοτικός τελωνειακός κώδικας);
            
         Ερμηνεία του παραρτήματος 11
   
               (2)
            
            
               Αν είναι έγκυρος ο ειδικός κανόνας καταγωγής για ΔΕΤ που υπάγονται στην κλάση 8528 της συνδυασμένης ονοματολογίας όπως διατυπώνεται στη στήλη 3 του πίνακα της κλάσης αυτής που περιλαμβάνεται στο παράρτημα 11 του εκτελεστικού κανονισμού, πρέπει να προσδιοριστεί χωριστά η μη προτιμησιακή καταγωγή ενός εξαρτήματος όπως το πλαίσιο που ενσωματώνεται στον τελικό ΔΕΤ· σε περίπτωση καταφατικής απαντήσεως προσδιορίζεται αυτή η μη προτιμησιακή καταγωγή βάσει:
               
                           (α)
                        
                        
                           της υλικής επεξεργασίας του προϊόντος προκειμένου να εξεταστεί αν το εν λόγω προϊόν έχει υποστεί την τελική ουσιώδη και οικονομικώς δικαιολογημένη επεξεργασία (και αν υποτεθεί ότι πληρούνται οι λοιπές απαιτήσεις του άρθρου 24 του κοινοτικού τελωνειακού κώδικα)· ή
                        
                     
                           (β)
                        
                        
                           ειδικών και γενικών κανόνων που έχουν συμφωνηθεί μεταξύ της Ευρωπαϊκής Επιτροπής και των κρατών μελών στο πλαίσιο της διαπραγματευτικής θέσης της Ευρωπαϊκής Κοινότητας στον παγκόσμιο οργανισμό εμπορίου και στο πλαίσιο της εναρμόνισης των μη προτιμησιακών κανόνων καταγωγής, ενώ ο ειδικός κανόνας υπό τις παρούσες περιστάσεις είναι το κριτήριο της προστιθέμενης αξίας 45 % και ο γενικός κανόνας είναι ότι η χώρα καταγωγής του προϊόντος είναι η χώρα από την οποία κατάγεται η μεγαλύτερη αναλογία μη καταγομένων υλικών όπως ορίζεται σε κάθε κεφάλαιο, με την επιφύλαξη πάντως ότι αν τα καταγόμενα υλικά αντιπροσωπεύουν τουλάχιστον 50 % όλων των χρησιμοποιηθέντων υλικών, χώρα καταγωγής του προϊόντος είναι η χώρα καταγωγής αυτών των υλικών, ή
                        
                     
                           (γ)
                        
                        
                           επί άλλης βάσεως;
                        
                     
         
               (3)
            
            
               Αν ένα εξάρτημα ΔΕΤ όπως το πλαίσιο αποκτήσει τοπική καταγωγή βάσει του άρθρου 24 του κοινοτικού τελωνειακού κώδικα λόγω υλικής επεξεργασίας πρέπει περαιτέρω να προσδιοριστεί μια αξία για το εξάρτημα αυτό προκειμένου να εφαρμοστεί στο ΔΕΤ ο ειδικός κανόνας καταγωγής για ΔΕΤ του παραρτήματος 11 του εκτελεστικού κανονισμού;
            
         
               (4)
            
            
               Αν έχουν εφαρμογή οι κανόνες που έχουν συμφωνηθεί για τη διαπραγματευτική θέση ΕΚ ενώπιον του ΠΟΕ στο πλαίσιο της εφαρμογής του παραρτήματος 11 πρέπει το εξάρτημα του ΔΕΤ όπως το πλαίσιο να έχει τη δική του εργοστασιακή τιμή ή μπορεί να του αποδοθεί αξία ισοδύναμη με την εργοστασιακή τιμή;
            
         
               5)
            
            
               Αν η απάντηση στα ερωτήματα (3) ή (4) είναι ότι πρέπει να εξεταστεί μια ισοδύναμη με την εργοστασιακή τιμή αξία, πως θα προσδιοριστεί η αξία αυτή; Ειδικότερα:
               
                           (α)
                        
                        
                           Πρέπει να εφαρμοστούν: i) τα άρθρα 29 ή 30 του κοινοτικού τελωνειακού κώδικα· ii) το άρθρο 141 ή το άρθρο 153 του εκτελεστικού κανονισμού· και iii) κάποια από τις ερμηνευτικές σημειώσεις περί δασμολογητέας αξίας του παραρτήματος 23 του εκτελεστικού κανονισμού;
                        
                     
                           (β)
                        
                        
                           Ποια μορφή αποδείξεως χρειάζεται για την αξία ή το κόστος;
                        
                     
                           (γ)
                        
                        
                           Σε ποιες περιστάσεις μπορεί να χρησιμοποιηθεί υπολογιζόμενο ή κατασκευασμένο κόστος για ένα εξάρτημα ΔΕΤ στο πλαίσιο του προσδιορισμού της μη προτιμησιακής καταγωγής του;
                        
                     
                           (δ)
                        
                        
                           Ποια είδη εξόδων μπορούν να ληφθούν υπόψη για το υπολογιζόμενο ή κατασκευασμένο κόστος ενός εξαρτήματος;
                        
                     
                           (ε)
                        
                        
                           Μπορούν να εφαρμοστούν μέσες αξίες μέσα σε κάποια χρονική περίοδο για να προσδιοριστεί αν ένα συγκεκριμένο προϊόν υπόκειται σε δασμό σε συγκεκριμένο χρονικό σημείο;
                        
                     
                           (στ)
                        
                        
                           Μπορούν να χρησιμοποιηθούν διαφορετικές μεθοδολογίες για τον υπολογισμό εξόδων ή αξιών στο πλαίσιο της συγκρίσεως του κόστους ή της αξίας ενός εξαρτήματος με το κόστος ή την αξία ενός τελικού, εξαγομένου προϊόντος;
                        
                     
         Ερωτήματα που αφορούν τα άρθρα 44 έως 47 της απόφασης 1/95 και το άρθρο 47 του προσθέτου πρωτοκόλλου στη συμφωνία της Άγκυρας
   
               6)
            
            
               Απαιτούν οι διατάξεις του άρθρου 44, παράγραφος 2 της απόφασης 1/95 του Συμβουλίου συνδέσεως ΕΚ-Τουρκίας της 22ας Δεκεμβρίου 1995 για την εφαρμογή της οριστικής φάσης της τελωνειακής ένωσης σε συνδυασμό με το άρθρο 47 του προσθέτου πρωτοκόλλου της συμφωνίας της Άγκυρας να έχει ζητήσει η Κοινότητα την έκδοση συστάσεως από το Συμβούλιο συνδέσεως ΕΚ-Τουρκίας και να έχει προβεί σε κοινοποίηση στο Συμβούλιο συνδέσεως ΕΚ-Τουρκίας πριν εφαρμόσει τους δασμούς αντιντάμπινγκ που επέβαλε ο κανονισμός 2584/98 (3) του Συμβουλίου και σε προϊόντα εισαχθέντα από την Τουρκία που τελούσαν σε καθεστώς ελεύθερης κυκλοφορίας;
            
         
               7)
            
            
               Απαιτεί το άρθρο 46 της απόφασης 1/95 όπως η Κοινότητα, αφού τροποποίησε με τον κανονισμό 2584/98 του Συμβουλίου, το πεδίο εφαρμογής και το ύψος των δασμών που είχαν επιβάλει τρεις προγενέστεροι κανονισμοί του Συμβουλίου επί των εισαγωγών ορισμένων ΔΕΤ καταγωγής Κίνας και Κορέας, ενημερώσει την μικτή επιτροπή για την τελωνειακή ένωση ότι προτίθεται να εφαρμόσει τα μέτρα αυτά και στις εισαγωγές από την Τουρκία πριν υποβάλλει τις εισαγωγές από την Τουρκία ΔΕΤ καταγωγής Κίνας ή Κορέας που τελούν σε ελεύθερη κυκλοφορία στην εφαρμογή των νέων δασμών αντιντάμπινγκ που επέβαλε ο κανονισμός 2584/98 του Συμβουλίου;
            
         
               8)
            
            
               Απαιτούν τα άρθρα 44 έως 47 της απόφασης 1/95 να γνωστοποιούνται στους εμπόρους οι πληροφορίες που δίνονται σύμφωνα με το άρθρο 46 της απόφασης 1/95 ή η κοινοποίηση που γίνεται σύμφωνα με το άρθρο 47, παράγραφος 2 του προσθέτου πρωτοκόλλου της συμφωνίας της Άγκυρας;
            
         
               9)
            
            
               Αν απαιτείται αίτηση, κοινοποίηση ή ενημέρωση:
               
                           (α)
                        
                        
                           Ποια μορφή πρέπει να λάβει η αίτηση ή η κοινοποίηση σύμφωνα με το άρθρο 44 της απόφασης 1/95 σε συνδυασμό με το άρθρο 47 του προσθέτου πρωτοκόλλου της συμφωνίας της Άγκυρας;
                        
                     
                           (β)
                        
                        
                           Ποια μορφή πρέπει να λάβει η γνωστοποίηση που γίνεται σύμφωνα με το άρθρο 46 της απόφασης 1/95;
                        
                     
                           (γ)
                        
                        
                           Πληρούν αρκούντως οι ενέργειες της Ευρωπαϊκής Επιτροπής εν προκειμένω τον απαιτούμενο τύπο της αίτησης, κοινοποίησης ή ενημέρωσης;
                        
                     
                           (δ)
                        
                        
                           Ποια είναι η συνέπεια της μη συμμόρφωσης;
                        
                     
         
               10)
            
            
               Είναι τα άρθρα 44, 46 και 47 της απόφασης 1/95 και το άρθρο 47 του προσθέτου πρωτοκόλλου της συμφωνίας της Άγκυρας απευθείας εφαρμοστέα και έχουν άμεσο αποτέλεσμα ενώπιον των εθνικών δικαστηρίων ώστε να παρέχουν στους εμπόρους δικαίωμα που μπορούν να επικαλεστούν για να αρνηθούν την πληρωμή δασμών αντιντάμπινγκ που θα όφειλαν διαφορετικά;
            
         
      (1)  EE L 11, σ. 88
   
      (2)  ΕΕ L 3, σ. 23
   
      (3)  ΕΕ L 324, σ. 1.